Tørken har for alvor ramt landet, og Danmark har fået en ny farve.

De seneste måneder har kun budt på enkelte regnbyger, og den ene varmerekord slår den anden.

Varmen sætter sine spor med flere end 1.000 naturbrande siden 1. maj og afbrændingsforbud i hele landet.

Læs også : Sol over Danmark: Varmerekord kan blive slået i dag

Der er dog ingen udsigt til vådere vejr.

- Det varme og solrige sommervejr fortsætter, så langt øjet rækker, skriver DMI i den nyeste månedsprognose.

Det betyder, at tørken ser ud til at blive værre de kommende uger.

- Juli ser ud til at blive meget tør, måske rekordtør, og hvis august også følger efter som en tør en af slagsen, risikerer vi dermed at overgå den hidtil tørreste sommer nogensinde, lyder det fra DMI.

Den tørreste sommer blev registreret i 1976.

Også 1947, 1959 og 1992 var store tørkeår med næsten intet nedbør, men til gengæld mange solskinstimer og høje temperaturer.